Silo-krisis: Solidariteit vermaan Eskom oor vaardigheidstekort | Maroela Media
Solidariteit het Eskom veroordeel en gesê dat die maatskappy vir etlike jare reeds teen die vaardigheidstekorte gewaarsku word en dat daar 'n uittog van kundiges uit die maatskappy is, maar dat hierdie waarskuwings op dowe ore geval het.
Solidariteit se reaksie volg nadat 'n silo met tonne steenkool by Eskom se Majuba-kragstasie gister ineengestort het en die ganse land nou as 'n gevolg daarvan, soos gedurende die landswye kragkrisis in 2008, beurtkrag moet verduur.
Volgens Deon Reyneke, hoof van die energiebedryf by Solidariteit, waarsku die vakbond Eskom al sedert 2007 oor die gevolge wat sy ernstige vaardigheidstekort en die neem van kortpaaie tydens roetine-instandhouding vir die maatskappy en die ganse Suid-Afrika inhou. Hy sê Solidariteit eis nou die nodige optrede van Eskom.
"Die tyd het aangebreek dat Eskom verantwoording moet doen vir sy onwilligheid om aan hierdie kwessies aandag te skenk. Solidariteit sal Eskom daarom versoek om 'n behoorlike opname van sy huidige vaardigheidspoel te doen en om die ernstige gebreke daarin die hoof te bied. Eskom kan nie nóg 'n krisis soos gister bekostig nie," sê Reyneke.
Daarbenewens blyk dit dat onproduktiwiteit van werknemers ook 'n groot struikelblok vir die maatskappy is. Dit het byvoorbeeld onlangs onder Solidariteit se aandag gekom dat slegs ongeveer 13 000 van Eskom se 43 000 werknemers ten volle produktief is. Reyneke meen dít en ander kwessies sal voortdurend voor Eskom se deur gelê word totdat die maatskappy daadwerklik optree om dit op te los.
Solidariteit waarsku al 'n geruime tyd lank oor die omvang van die tekort aan ingenieurs en ambagslui in Suid-Afrika. Boonop word ambagslui nie voldoende daarvoor vergoed dat hulle in die behoefte aan skaars vaardighede voorsien nie.
Hierdie slim mense se onkunde het hulle ingehaal, staal u vir nog meer SNERT.
Die tyd het nie NOU aangebreek vir Eskom om verantwoording te doen nie. DIT het al in 1994 begin met die nuwe regering…maar nee hulle het gedink kom ons kyk HOE lank ons DIE soustrein kan ry! Nou het dit hulle ingehaal – die sous is op – en hulle is soos 'n hond wat agter 'n kar aan hardloop…as hy hom vang weet hy nie wat om met hom te maak nie.
Waarom kan die verskaffing van elektrisiteit aan Lesotho en Botswana nie verdomp gestaak word nie of laat hulle beurtkrag infasseer in hul daaglikse roetine!
Stem saam met Solidariteit se waarskuwing. Maar, laat ons besef dat die ineenstorting van die verdelings-silo nie moontlik nie direk aan die gebrek aan onderhoud gekoppel kan word nie. 20+ jaar gelede toe die ingenieurswerk en konstruksie van Majuba gedoen is, was dit nog onder destydse wit ingenieurs se ontwerp en toesig gedoen. Miskien kan die blaam geplaas word op gebrek aan instandhoudings inspeksies deur kundiges. En daarvoor sal ESKOM moet pa-staan. Dalk sal die ongeluk bewys word as 'n ontwerp fout. Wie weet. Maar dalk is dit die strooi wat die huidige regering, met Zuma in die leiersposisie, se… Lees meer »
Dit is soos met ons paaie- doen geen instandhouding. Gebruik die geld vir oorsese reise vir al wat leef en beef. Mors geld soos hier by Medupi. Eindresultaat- tragedie.